paragraph_text: Samo ime trga bilo je godinama predmet rasprava u javnosti, a kao glavni argument za promjenu naziva trga iznosila se činjenica da je Josip Broz Tito kao komunistički diktator odgovoran za smrt desetaka tisuća ljudi koji se nisu slagali s totalitarnim režimom kojeg je predvodio. Na inicijativu dijela desno-orijentiranih zastupnika zagrebačke Gradske skupštine, ozbiljnije se razvila ideja za promjenom naziva trga.<ref>[https://www.24sata.hr/news/na-11-prosvjedu-krug-za-trg-skinut-cemo-tita-zajedno-523281 Na 11. prosvjedu Krug za trg: "Skinut ćemo Tita zajedno..."], pristupljeno 10. srpnja 2017. Milan Bandić, zagrebački gradonačelnik, potaknut ranije-spomenutom inicijativom, odlučio je promijeniti Trg maršala Tita u Trg Republike Hrvatske. Promjena je napravljena 2017. godine, a podržalo ju je 29 od ukupno 51 zastupnika u Gradskoj skupštini, a među njima su zastupnici četiriju stranaka: Bruna Esih - Zlatko Hasanbegović: Neovisni za Hrvatsku, Milan Bandić 365 - Stranka rada i solidarnosti, HDZ i HSLS.<ref>Kosor: Nema sreće u koaliciji Bandića i Hasanbegovića, ona je drveno željezo, pristupljeno 10. srpnja 2017.